Sega kebuli digawé kanthi cara masak sega dicampur kaldu wedhus lan susu wedhus (kadhang-kadhang diganti santen). Daging wedhus ditumis lan dicampurake ing jero sega. Banjur ditambahi lenga samin kanggo menehi aroma kang khas. Bumbu-bumbu kang dialusake lan ditumis bareng sega ya iku bawang, brambang, mrica ireng, cengkeh, ketumbar, jinten, kapulaga, kayu manis, pala, lan lenga samin. Banjur daging wedhus dimasak bareng karo sega setengah mateng nganti mateng. Daging wedhus iki bisa diiris cilik-cilik lan dicampurake ing sega, utawa digoreng lan disuguhake kanthi kapisah. Nasi kebuli biyasane disuguhake karo asinan nanas, kadhang-kadhang uga ditambahi